कौशल रोजगार उद्यमिता शिविर आज
सवाई माधोपुर | जिलारोजगार कार्यालय एवं जिला प्रशासन के संयुक्त तत्वावधान में 29 दिसंबर को एक दिवसीय कौशल रोजगार एवं उद्यमिता शिविर का आयोजन राजकीय स्नातकोतर महाविद्यालय सवाई माधोपुर में किया जाएगा। जिला रोजगार अधिकारी ने बताया कि शिविर में निजी क्षेत्र की विभिन्न कंपनियों को आमंत्रित किया गया है। शिविर में निजी कंपनियों द्वारा साक्षात्कार लेकर मौके पर ही चयन प्रक्रिया की जाएगी। इस अवसर पर विभिन्न सरकारी विभागों द्वारा चलाई जा रही स्वरोजगार योजनाओं एवं प्रशिक्षण के आवेदन पत्र भी तैयार करवाए जाएंगे। शिविर में 18 से 30 वर्ष आयु वर्ग के इच्छुक बेरोजगार आशार्थी 8, 10वीं 12वीं उत्तीर्ण के अलावा आईटीआई डिप्लोमा आदि शैक्षणिक मूल दस्तावेज मय छाया प्रति पासपोर्ट साइज के फोटो साथ लेकर शिविर का लाभ उठा सकते हैं।
जिलेके प्रभारी सचिव लेंगे बैठक
सवाईमाधोपुर | कलेक्ट्रेटसभागार में 29 दिसंबर को जिले के प्रभारी सचिव की अध्यक्षता में दोपहर 4:00 बजे बैठक आयोजित की जाएगी। बैठक में प्रभारी सचिव विभागवार योजनाओं की समीक्षा करेंगे। विकास अनुभाग के प्रभारी अधिकारी ओ.पी.जांगिड ने बताया कि बैठक में संबंधित विभागीय अधिकारियों का गत बैठक की पालना रिपोर्ट के साथ उपस्थित होना आवश्यक हैं।
सफाईकर्मचारी आयोग सचिव लेंगे बैठक
सवाईमाधोपुर | राष्ट्रीयसफाई कर्मचारी आयोग के सचिव टी.आर. मीना 29 दिसंबर को सवाई माधोपुर आएंगे। इस दौरान वे दोपहर बाद 3 बजे नगर परिषद सभागार में बैठक लेंगे। बैठक में वे नगर परिषद अध्यक्ष, पार्षदों सफाई कर्मचारियों से वार्ता करेंगे। इसके अलावा स्वच्छ भारत अभियान की प्रगति के बारे में जानकारी लेंगे। बैठक के बाद वे प्रेसवार्ता कर पत्रकारों से बातचीत करेंगे।
दीयाकुमारी गोशाला का करेंगी अवलोकन
सवाईमाधोपुर | सवाईमाधोपुर विधायक दीया कुमारी और गोकथावाचक चारु गोपाल दीदी द्वारा 29 दिसंबर को दोपहर 1:00 बजे खैरदा स्थित राधामाधव गोशाला का अवलोकन किया जाएगा। नंदबाबा गोसेवक समिति के हनुमान मित्तल और आचार्य लोकेंद्र शर्मा ने बताया कि इस दौरान वें गोशाला की व्यवस्थाओं का जायजा लेकर उनकी समीक्षा करेंगी। साथ ही गोशाला में नवनिर्मित खेड़ का भी शिलान्यास किया जाएगा। इस दौरान विधायक को गोशाला की समस्याओं से भी अवगत कराया जाएगा और उनके समाधान की मांग की जाएगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva